b'\n_START_ARTICLE_\nYang Jiechi\n_START_PARAGRAPH_\nYang Jiechi (kiin. \xe6\x9d\xa8\xe6\xb4\x81\xe7\xaf\xaa, s. toukokuussa 1950, Shanghai) oli Kiinan kansantasavallan ulkoministeri vuosina 2007\xe2\x80\x932013. H\xc3\xa4n oli aiemmin Kiinan Yhdysvaltain-l\xc3\xa4hettil\xc3\xa4s ja varaulkoministeri vastuussa Latinalaisen Amerikan ja Hongkongin suhteista._NEWLINE_Yang on opiskellut Bathin yliopistossa ja London School of Economicsissa 1973\xe2\x80\x931975 ja puhuu sujuvaa englantia. H\xc3\xa4n ty\xc3\xb6skenteli 1980\xe2\x80\x931990-luvulla Washingtonin suurl\xc3\xa4hetyst\xc3\xb6ss\xc3\xa4 ja h\xc3\xa4net nimitettiin Li Zhaoxingin seuraajana suurl\xc3\xa4hettil\xc3\xa4\xc3\xa4ksi [2001. Jiechi neuvotteli amerikkalaisten kanssa mm. Hainanin vakoilukonetapauksen aikana 2001._NEWLINE_Vuonna 2005 h\xc3\xa4n palasi Kiinaan silloisen ulkoministeri Li Zhaoxingin avustajaksi, ja h\xc3\xa4net nimitettiin h\xc3\xa4nen seuraajakseen 2007. H\xc3\xa4n on kommunistisen puolueen 16. keskuskomitean j\xc3\xa4sen.'